Teo Trandafir a vorbit despre relația cu Maia, fiica sa
La frumoasa vârstă de 55 de ani, Teo Trandafir a vorbit despre legătura specială pe care o are cu fiica sa, Maia (20 de ani).
Teo s-a remarcat printr-o carieră strălucitoare în lumea televiziunii. Populara vedetă a fost gazda unor emisiuni remarcabile difuzate de diverse posturi TV. Din perspectivă personală, vedeta de televiziune Teo Trandafir a trecut prin două divorțuri.
Inițial, Teo a fost căsătorită cu pilotul Alexandru Trandafir. A urmat o a doua căsătorie, cu Constantin Iosef. Este și mama unei fete, pe nume Maia, pe care a adoptat-o cu mulți ani în urmă.
Teo a discutat despre legătura strânsă pe care o are cu fiica sa, în vârstă de 20 de ani, într-un interviu recent. Fosta moderatoare povestește despre căutările Maiei din această perioadă.
"Acum nu mai avem atâta timp. Maia este într-o perioadă de căutări și eu nu pot să o iau din drumul ei ca să o duc la mall, ca altădată. Lucrurile se schimbă și cu toții trebuie să înțelegem acest lucru.
Mi se pune des această întrebare, dar oamenii trebuie să înțeleagă că Maia în curând are 20 de ani. Este un adult cu propriile planuri", a mărturisit Teo.
Teo povestește despre modul în care Maia știe să o menajeze. Cele două au o relație specială care s-a format încă din copilăria fetei.
"Probabil și ea ascunde niște lucruri față de mine, dar întotdeauna a știut cum să pună problema astfel încât să nu mă rănească, să nu mă jignească și să îmi menajeze micile orgolii, așa cum și eu am știut să le menajez pe ale ei.
Realitatea este că această relație nu se creează acum. Ea s-a creat de când era mică", explicat Teo.
Teo îi respectă dorințele Maiei în materie de carieră
Când a fost întrebată despre interesele și aspirațiile lui Maia, Teo a subliniat că acestea sunt subiecte pe care trebuie să le discute direct cu fiica sa.
Ea a subliniat că visele, pasiunile și dorințele Maiei sunt ale ei și trebuie respectate. Teo a menționat că Maia este un individ complet, un adevărat adult.
"Lucrurile despre Maia trebuie discutate cu ea, pentru că visurile, pasiunile, dorințele îi aparțin. Este un om în toată firea, un adult", a mai spus Teo, pentru Viva.
Teo a povestit și despre relația Maiei cu bunicii. Are Maia o relație apropiată cu ei, îi fac aceștia toate poftele?
"În momentul ăsta, n-aș putea să spun asta, pentru că Maia, la douăzeci de ani, așa cum este și firesc, s-a desprins și își vede de drumul ei.
Bunicii nu îi mai aduc cărți pentru copii cu dedicație. Lucrurile se schimbă, iau o altă întorsătură și trebuie să acceptăm cu toții asta", a spus Teo Trandafir.